**1. tačka dnevnog reda**

**GOŠA MONTAŽA AD BEOGRAD PREDLOG**

**SKUPŠTINA DRUŠTVA**

**Broj Vs 1/23-1**

**31.01.2023. godine**

Na osnovu čl. 329. stav 1. tačka 5), člana 478, 479. stav 1. tačka 1), a u skladu sa čl. 481. Zakona o privrednim društvima (,,Sl. glasnik RS", broj 36/11, 99111 i 83/14 - dr. zakon, 5/15, 44/18, 95/18, 91/19 i 109/21, u daljem tekstu "Zakon") i čl. 34.) Prečišćenog teksta Statuta javnog akcionarskog "Goša Montaža", Beograd, ul. Knićaninova br.3, Matični broj: 07264399, PIB: 101974895, Skupština akcionara na 1. vanrednoj sednici, održanoj dana 31.01.2023. godine, donela je sledeću:

**ODLUKU**

**O PROMENI PRAVNE FORME**

Član 1.

AKCIONARSKO DRUŠTVO ZA IZGRADNJU I MONTAŽU OPREME I OBJEKATA GOŠA MONTAŽA BEOGRAD, koje je osnovano i posluje u skladu sa zakonima Republike Srbije, sa sedištem u Beogradu, ul. Knićaninova br. 3, registrovano u Registru privrednih subjekata pri Agenciji za privredne register Republike Srbije, rešenjem broj: BD 125271/2006 od 20.06.2006. godine, sa matičnim brojem: 07264399 i poreskim identifikacionim brojem 101974895 (u daljem tekstu: Goša Montaža ad), menja pravnu formu i organizuje se kao društvo sa ograničenom odgovornošću (u daljem tekstu: Društvo).

 Član 2.

Nakon promene pravne forme novo poslovno ime Društva glasi:

**DRUŠTVO SA OGRANIČENOM ODGOVORNOŠĆU ZA IZGRADNJU I MONTAŽU OPREME I OBJEKATA GOŠA MONTAŽA BEOGRAD**

Skraćeno poslovno ime Društva glasi:

**GOŠA MONTAŽA DOO BEOGRAD**

Sedište Društva je na adresi: Beograd, Beograd-Stari Grad, ul. Knićaninova br. 3.

Nakon promene pravne forme pretežna delatnost Društva ostaje ista:

(2511 - proizvodnja metalnih konstrukcija i delova konstrukcija).

Član 3.

Društvo ispunjava sve Zakonom propisane uslove za promenu pravne forme u društvo sa ograničenom odgovornošću, a posebno ispunjava uslove u pogledu minimalnog osnovnog kapitala Društva.

Član 4.

Društvo ispunjava sve pretpostavke za sprovođenje postupka promene pravne forme, jer je Izvršni odbor pripremio, a Nadzorni odbor utvrdio i Skupštini akcionara dostavio sledeća akta i dokumenta radi usvajanja:

1. predlog Odluke o promeni pravne forme Društva, koji se dostavlja Registru privrednih subjekata, radi objavljivanja na internet stranici registra najmanje 60 dana pre dana održavanja sednice skupštine, na kojoj se donosi odluka o promeni pravne forme;
2. predlog izmene Osnivačkog akta Društva, radi usklađivanja sa odredbama Zakona koje se odnose na društvo sa ograničenom odgovornošću;
3. predlog Odluke kojom se imenuju članovi organa Društva, u skladu sa odredbama Zakona koje regulišu društvo sa ograničenom odgovornošću;
4. Izveštaj o potrebi sprovođenja postupka promene pravne forme, koji sadrži:
	1. Objašnjenje pravnih posledica promene pravne forme,
	2. razloge i analizu očekivanih efekata promene pravne forme,
	3. obrazloženje srazmere konverzije akcija u udele;
5. detaljno obaveštenje o pravu člana Društva da bude nesaglasan sa odlukom o promeni pravne forme Društva u smislu člana 481. Zakona.

 Član 5.

Danom registracije promene pravne forme pri Agenciji za privredne registre Republike Srbije, ne prestaje pravni subjektivitet Goša Montaže ad, već Društvo postaje univerzalni sukcesor Goša Montaža ad, te između ostalog preuzima celokupnu imovinu, prava, obaveze i odgovornosti Goša Montaža ad, a sudski, upravni i drugi postupci protiv Goša Montaža ad, nastavljaju se protiv Društva. Društvo zadržava sva prava i obaveze koje je, do dana registracije promene pravne forme, Goša Montaža ad stekla prema klijentima i trećim licima i za preuzete obaveze odgovara celokupnom imovinom Društva.

 Član 6.

Na dan donošenja ove Odluke visina osnovnog kapitala Goša Montaža ad, koji je upisan u Registru privrednih subjekata pri Agenciji za privredne registre i Centralnom registru, depou i kliringu hartija od vrednosti, iznosi ukupno 221.138.000,00 dinara i to 199.098.000,00 RSD novčanog kapitala i 22.040.000,00 RSD nenovčanog kapitala, koji je podeljen na 221.138 obicnih akcija, koje nose oznake CFI kod: ESVUFR i ISIN broj: RSGMONE48287, pojedinačne nominalne vrednosti 1.000,00 dinara. Upisani kapital je u celosti uplaćen i to 199.098.000,00 RSD dana 20.8.2020. godine i nenovčani unet u iznosu od 22.040.000,00 RSD dana 17.02.2007. godine.

Danom promene pravne forme sve akcije koje je izdala Goša Montaža ad se pretvaraju u udele, a dotadašnji akcionari postaju članovi Društva.

Pretvaranje akcija u udele vrši se srazmemo učešću svakog pojedinačnog akcionara u akcijskom tj. osnovnom kapitalu i to na način da svakom ranijem akcionaru Goša Montaža ad, a sada članu Društva, pripadne udeo u Društvu koji odgovara procentualnom učešću broja akcija koje je taj akcionar posedovao u ukupnom kapitalu Goša Montaža ad (a sada u procentualnom učešću udela u kapitalu Društva).

 Član 7.

Članovi Društva zadržavaju sva svoja osnivačka prava i obaveze koje imaju na osnovu svog uloga u Društvu i srazmerno svom udelu imaju prava propisana Zakonom i izmenjenim osnivačkim aktom Društva koji se usvaja istovremeno sa ovom odlukom.

 Član 8.

U skladu sa članom 481. stav 2 Zakona i članom 54. Statuta Goša Montaža ad, odluka o promeni pravne forme se donosi tročetvrtinskom većinom glasova prisutnih akcionara.

 Član 9.

Svaki akcionar ima pravo da glasa protiv odluke o promeni pravne forme ili da prilikom glasanja bude uzdržan (dalje "Nesaglasni akcionar") i s tim u vezi:

1. Nesaglasni akcionar ima pravo na otkup akcija umesto sticanja udela u Društvu, u skladu sa članom 474. i 475. Zakona.

2) Goša Montaža ad je obavezna da od Nesaglasnih akcionara (onih koji glasaju protiv ove odluke ili su prilikom glasanja uzdržani), na njihov zahtev, otkupi akcije uz naknadu propisanu članom 475. Zakona.

3) Nesaglasni akcionar koji želi da ostvari pravo na otkup njegovih akcija, takav zahtev mora dostaviti na sednici Skupštine, na kojoj se donosi odluka o promeni pravne forme i to predsedniku Skupštine, a najkasnije u roku od 15 dana od dana zaključenja te sednice skupštine, u skladu sa članom 475. stav 2 Zakona.

4) Nesaglasni akcionar koji zatraži otkup svojih akcija u skladu sa članom 475. Zakona, ne može osporavati ovu odluku o promeni pravne forme.

5) Predsednik Nadzornog odbora Goša Montaža ad dužan je da da pisanu izjavu da su sve obaveze u vezi sa otkupom akcija Nesaglasnih akcionara u celosti izvršene u skladu sa članom 475. i 476. Zakona, odnosno da nije bilo Nesaglasnih akcionara (u zavisnosti od slučaja).

 Član 10.

Istovremeno sa ovom odlukom o promeni pravne forme, Skupština usvaja:

* izmene osnivačkog akta Društva, radi usklađivanja sa odredbama Zakona, koje se odnose na društvo sa ograničenom odgovornošću, i
* odluke kojima se razrešavaju organi Goša Montaža ad, koji prestaju da postoje i imenuju članovi organa Društva, u skladu sa odredbama Zakona koje regulišu organe upravljanja društva sa ograničenom odgovornošću.

 Član 11.

Sva pitanja u vezi sa upravljanjem Društvom, organima Društva, zastupanjem Društva i drugim pitanjima od značaja za organizaciju i poslovanje Društva nakon promene pravne forme, regulisana su osnivačkim aktom Društva i odlukama o imenovanju organa Društva, usvojenim istovremeno sa ovom odlukom.

 Član 12.

Uvid u dokumente i akta vezana za postupak promene pravne forme omogućen je akcionarima i/ili punomoćnicima akcionara, u sedistu Goša Montaža ad u Beogradu, na adresi Knićaninova br. 3, tokom perioda od mesec dana koji prethodi danu održavanja sednice skupštine na kojoj se usvaja odluka o promeni pravne forme svakog radnog dana u vremenu od 10,00 do 13,00 časova.

 Član 13.

Goša Montaža ad je svakom poveriocu koji je poznat, a čija potraživanja iznose najmanje 2.000.000 dinara u protivvrednosti bilo koje valute po srednjem kursu Narodne banke Srbije na dan objavljivanja nacrta (tj. predloga) odluke o promeni pravne forme, uputilo pisano obaveštenje o sprovođenju promene pravne forme, najkasnije 30 dana pre dana održavanja sednice Skupstine na kojoj se donosi odluka o promeni pravne forme, o ispunjenju koje obaveze je predsednik Nadzomog odbora Goša Montaža ad, dao pisanu izjavu u skladu sa članom 497. stav 2 Zakona.

 Član 14.

Ovlašćuje se zakonski zastupnik Goša Montaža ad da podnese ovu odluku Agenciji za privredne registre i da izvrsi sve eventualne ispravke i izmene ove odluke, ako je to neophodno za njeno izvršenje.

 Član 15.

Ova odluka stupa na snagu danom davanja pisane izjave iz člana 9. tačka 5) ove odluke, od strane predsednika Nadzornog odbora Goša Montaža ad.

 Član 16.

U skladu sa ovom odlukom o promeni pravne forme, u Registru privrednih subjekata pri Agenciji za privredne registre izvršiće se registracija promena pravne forme akcionarskog društva Goša Montaža ad u društvo sa ograničenom odgovornošću, kao i ispis akcija izdavaoca Goša Montaža ad iz Centralnog registra, depoa i kliringa hartija od vrednosti, a nakon realizacije povlačenja akcija sa odgovarajućeg tržišta Beogradske Berze i brisanja Goše Montaže ad iz Registra javnih društava kod Komisije za hartije od vrednosti

Pravne posledice promene pravne forme nastupaju danom registracije promene u skladu sa Zakonom o registraciji.

 Član 17.

Na sva pitanja koja nisu regulisana ovom Odlukom primenjivaće se odredbe Zakona.

**Sekretar Goša Montaža ad Beograd**

 **Predsednik Skupštine akcionara**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 **Tijana Janković Marko Urošević**

# Dostaviti:

Skupštini akcionara Nadzornom odboru

Agenciji za privredne register

Izvršnom odboru

Sekretaru Društva

Arhivi